ซายุมิ มิจิชิเงะ - วิกิพีเดีย

# ซายุมิ มิจิชิเงะ

### จากวิกิพีเดีย สารานุกรมเสรี

หน้านี้มีลิงก์ข้ามภาษาแทรกในบทความ
ซายุมิ มิจิชิเงะ （「道重さゆみ」, Michishige Sayumi, 道重さゆみ?） ถ่ายเมื่อปี พ.ศ. 2549

ซายุมิ มิจิชิเงะ （「道重さゆみ」, Michishige Sayumi, 道重さゆみ?） (เกิดวันที่ 13 กรกฎาคม พ.ศ. 2532) คือหนึ่งในสมาชิกรุ่นที่หกแห่งกลุ่มนักร้องแนวเจ-ป็อปของญี่ปุ่นชื่อ มอร์นิงมุซุเมะ

เธอจัดได้ว่าเป็นผู้ที่มีจุดอ่อนทางด้านการร้องเพลงมากที่สุดในรุ่น แต่จุดอ่อนตรงนั้นก็ถูกทดแทนด้วยรูปร่างหน้าตาที่ดี และบุคลิกภาพที่น่ารักปนความหลงตัวเองในแบบตัวการ์ตูน จึงทำให้เธออ้างได้ว่าเธอคือ “อีจีบัง คาวาอี!” หรือ “ผู้น่ารักอันดับหนึ่ง” เหนือสมาชิกทุกคนในมอร์นิงมุซุเมะ

## [แก้] ข้อมูลส่วนตัว

- ชื่อ: ซายุมิ มิจิชิเงะ （「道重さゆみ」, Michishige Sayumi, 道重さゆみ?）
- ชื่อเล่น: ซายุมิง （「さゆみん」, Sayumin, さゆみん?） ชิเงะซัง （「しげさん」, Shige-san, しげさん?）และ ซายุ （「さゆ」, Sayu, さゆ?）
- วันเกิด: 13 กรกฎาคม พ.ศ. 2532
- สถานที่เกิด: อุเบชิ, เขตการปกครองยามากุจิ, ประเทศญี่ปุ่น
- หมู่เลือด: เอ
- ความสูง: 160 เซนติเมตร
- งานอดิเรก: คุยโทรศัพท์, พุริกุระ (ถ่ายรูปสติ๊กเกอร์), สะสมเครื่องประดับผม
- พรสวรรค์: เกมเทททริส, กีฬาเทนนิส
- ทักษะพิเศษ: สามารถหลับได้ทุกที่
- คำพูดติดปาก:
  - “โยชิ! เคียว โมะ คาวาอี” （「ヨシ！！今日もかわいい」, Yoshi! Kyo mo Kawaii, ヨシ！！今日もかわいい?） หรือ “วันนี้ เราก็น่ารักอีกแล้ว”
  - “อุซะจัง พีซ” （「うさちゃんピース」, Usa-chan Peace, うさちゃんピース?） หรือ "กระต่ายน้อยสู้ตาย"
- อาหารที่ชอบมากที่สุด: สปาเกตตี, ช็อกโกแลต
- อาหารที่ชอบน้อยที่สุด: บลูชีส, ไอศกรีมวนิลา, อโวคาโด, มะม่วง
- สีที่ชอบมากที่สุด: สีชมพู
- ภาพยนตร์ที่ชอบที่สุด: ไททานิค
- เพลงของมอร์นิงมุซุเมะที่ชอบมากที่สุด:

1. ไอ อาราบะ อิทส์ ออล ไลท์
2. โก เกิร์ล ~โคย โนะ วิคทอรี~

## [แก้] ประวัติการทำงาน

ซายุมิ มิจิชิเงะ ได้รับการคัดเลือกจากโครงการ เลิฟ ออดิชัน 2002 ให้เป็นหนึ่งในสมาชิกรุ่นที่หกแห่งกลุ่มนักร้องหญิงมอร์นิงมุซุเมะ โดยเธอได้รับเลือกเข้ามาพร้อมกับสมาชิกอีกสามคนซึ่งได้แก่ เอริ คาเมอิ, มิกิ ฟุจิโมโตะ, และเรนะ ทานากะ (โดยทั้งสี่คนได้รับการประกาศให้เป็นสมาชิกอย่างเป็นทางการเมื่อวันที่ 19 มกราคม พ.ศ. 2546)

หลังจากนั้นไม่กี่สัปดาห์ เธอได้เข้าร่วมกับกลุ่มนักร้องย่อย มอร์นิงมุซุเมะ โอโตเมะ กุมิ ในครั้งที่มอร์นิงมุซุเมะกลุ่มใหญ่ต้องถูกแบ่งให้เป็นสองกลุ่มย่อยเพื่อสะดวกแก่การเดินสายแสดงคอนเสิร์ต โดยคอนเสิร์ตแรกที่เธอได้ขึ้นแสดงคือคอนเสิร์ต มอร์นิงมุซุเมะ คอนเสิร์ต ทัวร์ 2003 สปริง “นอนสต็อพ!” ซึ่งจัดขึ้นในฤดูใบไมผลิปี พ.ศ. 2546 โดยคอนเสิร์ตครั้งนี้เป็นคอนเสิร์ตครั้งเดียวที่มีจำนวนสมาชิกของกลุ่มขึ้นแสดงพร้อมกัน 16 คน, เป็นคอนเสิร์ตแรกของสมาชิกรุ่นที่หกได้แสดงในนามของมอร์นิงมุซุเมะ, และเป็นคอนเสิร์ตครั้งสุดท้ายของเค ยาซุดะ ก่อนที่จะ ‘สำเร็จการศึกษา’ ไป

ในช่วงฤดูร้อนปีเดียวกัน ซายุมิกับเพื่อนร่วมรุ่นที่หกได้ออกผลงานดีวีดีชุด เฮลโล! เฮลโล!, ผลงานสมุดรวมภาพถ่าย, และผลงานเพลงครั้งแรกในซิงเกิล ชาบนดามะ โดยเป็นซิงเกิลชิ้นที่สิบเก้าของมอร์นิงมุซุเมะ ซึ่งถึงแม้ว่าในเพลงนี้จะไม่มีท่อนที่เธอได้ร้องเดี่ยวมากนัก แต่ในท่อนสั้นๆ ที่เธอต้องตะโกนคำว่า “ชาบนดามะ” ก็สามารถทำให้เธอเป็นจุดสนใจได้ โดยเฉพาะผู้ที่ได้รับชมการแสดงเพลงนี้ผ่านทางรายการโทรทัศน์

ในช่วงปลายปี พ.ศ. 2546 ซายุมิเริ่มปรากฏตัวในรายการโทรทัศน์ที่ชื่อว่า เอ็ม โนะ โมกุชิโรกุ ร่วมกับ ยุโกะ นากาซาวะ อดีตสมาชิกรุ่นก่อตั้งของมอร์นิงมุซุเมะ

ปี พ.ศ. 2547 เธอได้ปรากฏตัวผ่านงานเพลงในอัลบั้ม เบสท์! มอร์นิงมุซุเมะ 2 และงานภาพยนตร์เรื่อง โฮชิซุนะ โนะ ชิมะ, วาตาชิ โนะ ชิมะ – ไอซ์แลนด์ ดรีมมิน

ในช่วงฤดูร้อนของปีเดียวกัน เธอได้ปรากฏตัวในผลงานสมุดรวมภาพเดี่ยวของเธอเองเป็นครั้งแรก และจับคู่กับริกะ อิชิกาวะ สมาชิกรุ่นพี่ของมอร์นิงมุซุเมะ เพื่อสร้างผลงานในกลุ่มนักร้องชั่วคราวที่ชื่อ อีโคโมนิ ซึ่งกลุ่มนี้มีเป้าประสงค์เพื่อทำให้ผู้คนตระหนักในปัญหาสิ่งแวดล้อม โดยพวกเธอต้องทำหน้าที่นี้ไปตลอดช่วงเวลาที่มีการจัดเทศกาลสิ่งแวดล้อม อัจจิ จิคีว โวะ ซามาซุนดะ 2004 และเทศกาลสิ่งแวดล้อมอีกจำนวนหนึ่งที่ถูกจัดขึ้นตามมา

จากชื่อเสียงของอีโคโมนินี่เอง ทำให้ซายุมิและริกะได้รับเลือกให้ไปพากษ์เสียงในภาพยนตร์การ์ตูนเรื่องแฮมทาโร่ ร่วมกับอายะ มัตสึอุระ นักร้องเดี่ยวร่วมสังกัดเฮลโล! โปรเจ็คท์ โดยที่อีโคโมนิยังได้เป็นกลุ่มที่ร้องเพลงประกอบภาพยนตร์เรื่องนี้อีกด้วย

ปี พ.ศ. 2548 ซายุมิได้ออกผลงานสมุดรวมถ่ายคู่กับริกะ อิชิกาวะ โดยมีชื่อผลงานว่า เองเจิลส์ ซึ่งมักจะถูกเรียกว่าสมุดรวมภาพของอีโคโมนิ เนื่องจากทั้งสองคนเป็นสมาชิกของกลุ่มนี้ แต่ในความเป็นจริงแล้วผลงานชิ้นนี้ไม่ได้มีความเกี่ยวข้องกับอีโคโมนิเลย

หลังจากที่มอร์นิงมุซุเมะได้รับโคฮารุ คุซุมิ สมาชิกใหม่รุ่นที่เจ็ดเข้ามา ซายุมิก็ได้รับเลือกให้ทำหน้าที่เป็นที่ปรึกษาแก่โคฮารุ โดยในช่วงต้นปี พ.ศ. 2549 เธอทั้งสองมักจะปรากฏตัวพร้อมกัน และยังได้สร้างผลงานในเพลง เรนโบว์ พิงค์ ซึ่งอยู่ในอัลบั้ม เรนโบว์ 7 ร่วมกันอีกด้วย

ตอนนี้เธอยังได้ทำหน้าที่เป็นพิธีกรร่วมกับเอริ คาเมอิ และยุโกะ นากาซาวะ ในช่วง เอริค คาเมโซว โนะ ไมโดะ อะรี ของรายการเฮลโล! มอร์นิง ซึ่งเป็นรายการเฉพาะของกลุ่มมอร์นิงมุซุเมะ และเธอยังได้เป็นดีเจตามรอยเท้าของมิกิ ฟุจิโมโตะ รุ่นพี่ในกลุ่มด้วย โดยเธอได้เริ่มงานนี้ในช่วงต้นของเดือนตุลาคม พ.ศ. 2549 ในรายการวิทยุชื่อ ไฮเปอร์ไนท์ – มิจิชิเงะ ซายุมิ คนยะ โมะ อุซะจัง พีซ （「「ハイパーナイト モーニング娘。道重さゆみの今夜も♥うさちゃんピース」」, 「ハイパーナイト モーニング娘。道重さゆみの今夜も♥うさちゃんピース」, 「ハイパーナイト モーニング娘。道重さゆみの今夜も♥うさちゃんピース」?） รายการนี้ออกอากาศทางสถานีวิทยุของญี่ปุ่นครั้งละประมาณ 30 นาที โดยในรายการ ซายุมิจะออกมาตอบจดหมายของแฟนๆ เปิดสายให้ผู้ฟังโทรมาเล่นเกม และให้คำปรึกษาของเธอต่อผู้ฟัง

นอกจากเป็นนักร้องและพิธีกรแล้ว ซายุมิได้เป็นนักคิกค์บอลของทีม เมโทร แร็บบิทส์ เอชพี ซึ่งเป็นทีมคิกค์บอลของต้นสังกัดเฮลโล! โปรเจ็คท์ ด้วย

## [แก้] ราบละเอียดปลีกย่อย

- หลังจากที่ผ่านเข้าไปเป็นสมาชิกรุ่นที่หกของมอร์นิงมุซุเมะได้แล้ว ซายุมิก็กลายเป็นคนดังประจำเมืองอุเบะ (เมืองในเขตการปกครองยามากุจิ) ซึ่งเป็นบ้านเกิดของเธอเอง โดยในช่วงนั้น หนังสือพิมพ์ท้องถิ่นที่ชื่อ อุเบะ นิจิ （「ウベニチ」, Ube Nichi, ウベニチ?） ได้ตีพิมพ์ที่อยู่ของเธอและข้อมูลอื่น ๆ ส่วนหนังสือพิมพ์ อุเบะ นิวส์เล็ตเตอร์ （「宇部時報」, 宇部時報, 宇部時報?） หนังสือพิมพ์ท้องถิ่นอีกฉบับหนึ่ง ก็ได้ตีพิมพ์รูปภาพของเธอและข้อมูลต่าง ๆ ที่อ้างอิงมาจากครูพิเศษที่ไปสอนเธอที่บ้าน
- ก่อนที่เธอจะมาเป็นมอร์นิงมุซุเมะอย่างเป็นทางการ ในห้องนอนของเธอจะมีโปสเตอร์ของมากิ โกะโต อดีตสมาชิกมอร์นิงมุซุเมะติดอยู่บนข้างฝาด้วย
- มากิ โกะโต ชอบเรียกชื่อเธอว่า "มิจจี้"
- ก่อนหน้านั้น เธอเป็นแฟนตัวยงของไอ ทากาฮาชิ และริกะ อิชิกาวะ สองสมาชิกรุ่นพี่ของมอร์นิงมุซุเมะ แต่พอถึงวันแรกที่เธอได้พบปะกับสมาชิกทุกคนของกลุ่ม เธอกลับกลายเป็นแฟนของเค ยาซุดะ แทน โดยในวันนั้น เธอจ้องเคตาไม่กระพริบ ส่วนไอกับริกะกลับไม่ได้อยู่ในสายตาของเธอเลย
- ถ้าเธอมีเวลาว่าง เธอมักจะออกไปเที่ยวกับสมาชิกร่วมรุ่นที่หกคนอื่น ๆ โดยเฉพาะกับเอริ คาเมอิ และในบางครั้ง เธอก็มักจะออกไปทานอาหารกับไอ ทากาฮาชิ และริซะ นีงากิ ด้วย
- ในตอนแรก เธอคิดว่าคู่แข่งคนสำคัญของเธอในมอร์นิงมุซุเมะน่าจะเป็นเอริ คาเมอิ เพื่อนสนิทของเธอเอง แต่พอมาถึงตอนนี้ เธอก็เริ่มเพ่งเป้าหมายไปที่โคฮารุ คุซุมิ สมาชิกหนึ่งเดียวของรุ่นที่ 7 แทน เนื่องจากว่าระดับความน่ารักของโคฮารุค่อนข้างจะมากจนสั่นคลอนเธอได้เหมือนกัน
- เธอกลายมาเป็นเพื่อนสนิทกับเอริ คาเมอิ ตอนที่ทั้งสองกำลังเข้าค่ายฝึกเพื่อเตรียมตัวในการคัดเลือก
- ครอบครัวของเธอมีพี่น้อง 3 คน เธอเป็นน้องสาวคนสุดท้อง มีพี่ชายและพี่สาวอย่างละ 1 คน
- บิดาของเธอทำงานเป็นนักวิจัยให้กับบริษัทเคมีภัณฑ์ชื่อ อุเบะ อินดัสทรีส์
- อวัยวะบนใบหน้าของเธอที่เธอชอบที่สุดคือดวงตา และไฝสีดำใต้ปาก
- เธอเป็นสมาชิกมอร์นิงมุซุเมะที่ไม่เคยเปลี่ยนสีผมหรือว่าตัดผมเลยตั้งแต่เข้าร่วมกับกลุ่ม
- ตอนที่เธอเรียนอยู่ชั้นประถม เธอเคยได้รับรางวัลจากการแข่งเต้นแอโรบิคส์

## [แก้] “อุซะจัง พีซ”

ท่า "อุซะจัง พีซ"

คำพูดวลีที่ว่า อุซะจัง พีซ （「うさちゃんピース」, Usa-chan Peace, うさちゃんピース?） (ซึ่งในภาษาไทยจะแปลว่า "กระต่ายน้อยสู้ตาย") ถือเป็นสัญลักษณ์อย่างหนึ่งของซายุมิ เนื่องจากเธอมักจะพูดคำพูดนี้ผ่านทางสื่อต่างๆ จนติดปาก โดยขณะที่วลีนี้ถูกเปล่งออกมา เธอจะนำมือทั้งสองข้างที่ชูนิ้วชี้กับนิ้วกลางเป็นรูปตัววีมาไว้ข้างหัวเพื่อที่จะเลียนแบบหูของกระต่าย

## [แก้] กลุ่มนักร้องที่สังกัด

- กลุ่มนักร้องของเฮลโล! โปรเจ็คท์
  - มอร์นิงมุซุเมะ (พ.ศ. 2546 – ปัจจุบัน)
  - อายายามุ วิธ อีโคฮามุซุ (พ.ศ. 2547 – พ.ศ. 2548)
- กลุ่มนักร้องย่อยในมอร์นิงมุซุเมะ
  - มอร์นิงมุซุเมะ โอโตเมะ กุมิ (พ.ศ. 2546 – พ.ศ. 2547)
  - อีโคโมนิ (พ.ศ. 2547 – ปัจจุบัน)
  - เฮลโล! โปรเจ็คท์ อากางุมิ (พ.ศ. 2548)
- กลุ่มนักร้องพิเศษตามระบบซัมเมอร์ ชัฟเฟิล ยูนิทส์
  - เอช!พี ออล สตารส์ (พ.ศ. 2547)

## [แก้] ผลงาน

### [แก้] สมุดรวมภาพถ่าย

ซายุมิ มิจิชิเงะ กับริกะ อิชิกาวะ ในผลงานสุมดรวมภาพถ่ายชุด เองเจิลส์

ชื่อผลงาน | ชื่อภาษาญี่ปุ่น | หมายเหตุ | วันที่วางจำหน่าย
เฮลโล เฮลโล! | ハロハロ! | ผลงานร่วมกับเอริ คาเมอิ และ เรนะ ทานากะ | 15 ก.ค. 46
มิจิชิเงะ ซายุมิ | 道重さゆみ | ผลงานสมุดรวมภาพถ่ายเดี่ยวครั้งแรก | 30 ต.ค. 47
เองเจิลส์ | エンジェルス | ผลงานร่วมกับริกะ อิชิกาวะ | 16 พ.ย. 48

### [แก้] ดีวีดี

ชื่อชุด | ชื่อภาษาญี่ปุ่น | หมายเหตุ | วันที่วางจำหน่าย
เฮลโล เฮลโล! | ハロハロ! | ผลงานร่วมกับเอริ คาเมอิ และเรนะ ทานากะ | 16 ก.ค. 46

### [แก้] ภาพยนตร์

ชื่อเรื่อง | ชื่อภาษาญี่ปุ่น/อังกฤษ | วันที่เข้าฉาย
โฮชิซุนะ โนะ ชิมะ, วาตาชิ โนะ ชิมะ – ไอซ์แลนด์ ดรีมมิน | 星砂の島、私の島～ISLAND DREAMIN'～ | 29 ก.ย. 47
ทอตโตโกะ ฮามุตาโระ ฮัมฮัม พาราดีจุ! ฮามุตาโระ โทะ ฟุชิงิ โนะ โอนิ โนะ เอฮงโตะ | 劇場版とっとこハム太郎はむはむぱらだいちゅ! ハム太郎とふしぎのオニの絵本塔 | 20 ก.ค. 48
ทาตากาเอะ ไซบอร์ค ชิบาตะ 3 | 闘え!!サイボーグしばた3 | 28 ก.ย. 48

## [แก้] การปรากฏตัว

### [แก้] รายการโทรทัศน์

ชื่อรายการ | ชื่อภาษาญี่ปุ่น/อังกฤษ | ช่วงเวลาที่ปรากฏตัว
เฮลโล! มอร์นิง | ハロー！モーニング。 | 26 ม.ค. 46 – ปัจจุบัน
โซเรยึเกะ! โกรกกิส์ | それゆけ!ゴロッキーズ | 29 ก.ย. – 26 ธ.ค. 46
เอ็ม โนะ โมกุชิโรกุ | Mの黙示録 | 7 ต.ค. – 9 ก.ย. 47
ฟุตาริโงโตะ | 二人ゴト | 16 – 25 มิ.ย. / 14 – 22 ก.ค. 47
มาจกโกะ ริกะจัง โนะ เมจิเคิล บิยูเด็ง | 魔女っ娘。梨華ちゃんのマジカル美勇伝 | 21 ต.ค. – 15 ธ.ค. 47
มุซุเมะโดคิว! | 娘DOKYU! | 5 เม.ย. 48

### [แก้] รายการวิทยุ

ชื่อรายการ | ชื่อภาษาญี่ปุ่น/อังกฤษ | ช่วงเวลาที่ปรากฏตัว
ทีบีซีฟัน ฟีรุโดะ โมเร็ตสึ โมดัสชุ | TBC FUNふぃーるど・モーレツモーダッシュ | 2 – 13 พ.ค. / 30 พ.ค. – 10 มิ.ย. / 25 ก.ค. – 5 ส.ค. 48
ฮาโรปุโระ ยาเน็ง | ハロプロやねん!! | 10 – 24 มิ.ย. 48
บีบีแอล | B.B.L. | 6 – 13 พ.ย. 48
ไฮเปอรไนท์ – มิจิชิเงะ ซายุมิ คนยะ โมะ อุซจัง พีซ | ハイパーナイト モーニング娘。道重さゆみの今夜も♥うさちゃんピース |

### [แก้] อินเทอร์เน็ต

ชื่อรายการ | ชื่อภาษาญี่ปุ่น/อังกฤษ | วันที่ปรากฏตัว | สถานะ
เฮลโล โปร อาวร์ #05 | ハロプロアワー#05 | 28 เม.ย. 49 | ผู้ดำเนินรายการ
เฮลโล โปร อาวร์ #06 | ハロプロアワー#06 | 12 พ.ค. 49 | ผู้ดำเนินรายการ
เฮลโล โปร อาวร์ #15 | ハロプロアワー#15 | 15 ก.ย. 49 | ผู้ดำเนินรายการ

## [แก้] เว็บไซต์อื่น

- วิกิ เดอะพีพีเอ็น ข้อมูลของซายุมิ มิจิชิเงะ
- เฮลโลโปรเจ็คท์ ดอท คอม ข้อมูลส่วนตัวของซายุมิ มิจิชิเงะ
- มิราเคิล ไนท์ ข้อมูลส่วนตัวของซายุมิ มิจิชิเงะ
- ซายึมิ-ชี-เซย์ ดอท เจพี เว็บไซต์แฟนคลับอย่างไม่เป็นทางการของซายุมิ มิจิชิเงะ (ภาษาญี่ปุ่น)

ดึงข้อมูลจาก "http://th.wikipedia.org../../../%E0%B8%8B/%E0%B8%B2/%E0%B8%A2/%E0%B8%8B%E0%B8%B2%E0%B8%A2%E0%B8%B8%E0%B8%A1%E0%B8%B4_%E0%B8%A1%E0%B8%B4%E0%B8%88%E0%B8%B4%E0%B8%8A%E0%B8%B4%E0%B9%80%E0%B8%87%E0%B8%B0.html".

หมวดหมู่: บทความที่มีลิงก์ไปภาษาอื่นในส่วนเนื้อหา | ชาวญี่ปุ่น | นักร้องญี่ปุ่น | มอร์นิงมุซุเมะ

##### Views

- บทความ
- อภิปราย
- รุ่นปัจจุบัน

##### ค้นหา

##### ภาษาอื่น

- English
- 日本語
- 한국어
- 中文